Hugo (filma)

Hugo Martin Scorsese estatubatuar zinema zuzendariaren abenturazko film bat da, 2011koa. Brian Selznick idazlearen The Invention of Hugo Cabret ("Hugo Cabreten asmakuntza") eleberria du oinarri. Ben Kingsley, Sacha Baron Cohen, Asa Butterfield, Chloë Grace Moretz, Ray Winstone, Emily Mortimer eta Jude Law aktoreek antzeztu zuten.

Hamaika Oscar Sarietarako izendapenak jaso zituen, bost irabaziz: Argazkigintza onenaren Oscar Saria (Robert Richardson), Zuzendaritza artistiko onenaren Oscar Saria (Dante Ferretti eta Francesca Lo Schiavo), Efektu berezi onenen Oscar Saria (Rob Legato, Joss Williams, Ben Grossmann eta Alex Henning), Soinu onenaren Oscar Saria (Tom Fleischman eta John Midgley) eta Soinu edizio onenaren Oscar Saria (Eugene Gearty eta Philip Stockton). Zenbait Urrezko Globo eta BAFTA Sari ere irabazi zituen.

 Argumentua 

1930eko hamarkada, Paris. Hugo (Asa Butterfield) tren geltoki batean bizi den mutiko umzurtz bat da, bertako erlojua martxan jartzeaz arduratzen dena. Matxuratutako automata bat konpontzen saiatzen denean abentura misteriotsu batean barneratuko da. Egun batez errobotaren misterioa argitu dezakeen giltzar duen neskato bat (Chloë Grace Moretz) ezagutuko du.

 Aktoreak 
 Asa Butterfield: Hugo Cabret
 Ben Kingsley: Georges Méliès
 Chloë Grace Moretz: Isabelle
 Sacha Baron Cohen: Gustave inspektorea
 Ray Winstone: Claude Cabret
 Jude Law: Hugoren aita
 Christopher Lee: Labisse jauna
 Helen McCrory: Ama Jeanne
 Michael Stuhlbarg: René Tabard
 Emily Mortimer: Lisette
 Frances de la Tour: Emile andrea
 Richard Griffiths: Frick jauna
 Marco Aponte: treneko laguntzailea
 Emil Lager: Django Reinhardt, gitarrajolea
 Ben Addis: Salvador Dalí
 Robert Gillas: James Joyce
 Kevin Eldon: polizia
 Gulliver McGrath: Tabard, haurra zela
 Angus Barnett: zinema aretoko errebisorea

 Kanpo estekak 
 Filmaren webgunea 
 Hugo filmaren IMDBko fitxa irakurgai 

Kategoria:Martin Scorsesek zuzendutako filmak
Kategoria:Ameriketako Estatu Batuetako filmak
Kategoria:Argazkigintza onenaren Oscar sariaren irabazleak
Kategoria:Zuzendaritza artistiko onenaren Oscar sariaren irabazleak
Kategoria:Soinu onenaren Oscar Saria irabazi duten filmak
Kategoria:Efektu berezi onenen Oscar sariaren irabazleak
Kategoria:Abentura filmak
Kategoria:Drama filmak
Kategoria:Steampunk filmak
Kategoria:Magia eta magoei buruzko filmak
Kategoria:Umezurtzei buruzko filmak
Kategoria:Zinemari buruzko filmak
Kategoria:Liburuetan oinarritutako filmak
Kategoria:Parisen girotutako filmak
Kategoria:3D filmak
Kategoria:2011ko filmak
Kategoria:BAFTA film saridunak